Un deliri d'imaginació

Hi ha una escena de 'The fountainhead' que no em puc treure el cap. Potser és de les millors escenes que he vist mai en un teatre. Howard Roark (Ramsey Nasr) i Dominique Francon (Halina Reijn), nus, es dirigeixen en clarobscur cap al llit. Els veiem d'esquena, baldats, després d'un judici en què en Howard s'ha enfonsat en la misèria i a on ella l'ha traït, així com l'hi havia advertit. Caminen, s'ajeuen i fan l'amor, a poc a poc. Tendresa, passió i totes les contradiccions de la vida. Sordidesa. Lucien Freud podria haver pintat aquesta escena.

Això és la posada en escena d'Ivo Van Hove de la novel·la d'Ayn Rand, un deliri d'imaginació, de discurs, tan impactant com les 'Tragèdies romanes' que ens va servir l'any passat, fins i tot millor, més propera, més directa. Aquí tot és teatre, no hi ha trampes, sinó la capacitat d'interpretació d'una companyia d'un nivell estratosfèric, amb esment especial a la feina de Reijn –quina actriu!–. No calia llegir els subtítols. Tot és en els gestos, els moviments, les referències que ofereix el director –projeccions, música en segon pla, fins a cinc punts d'atenció en escena, etc.–, els símbols que deixa caure, l'èmfasi.

Howard Roark i Peter Keating (Aus Greidanus jr.) són amics, joves, amb ganes de deixar petjada. Són dos arquitectes dels anys 20 del segle passat, a Nova York. L'un, Roark, és un idealista, amb molt talent. L'altre, Keating, vol arribar a dalt costi el que costi. Enmig de tots dos hi ha Dominique, periodista i filla del gran padrí de l'arquitectura de la ciutat. En Peter la vol, la desitja, però ella, una “gata maula”, la dona més bella que hagis vist mai, no sent desig per ningú, només sent odi. Un triangle dins del qual Van Hove ens pregunta si cal ser autèntic, pur, o el millor és deixar-se portar pel corrent del capitalisme. ¿Hem de triar una opció i defensar-la fins a les últimes conseqüències, per inimaginables que siguin? ¿Individualisme o altruisme? ¿Creació o còpia? ¿Socialisme o liberalisme? Jo tinc clar, crec, la meva opció, però el que pugui pensar jo no importa. I vostès, què trien? Aquesta obra hauria ser de visita obligatòria per viure.

Andreu Gomila. Time Out, 3 juliol 2014.

______________________________________________________

Un magnífic espectacle al servei del maniqueisme

Per què? Aquesta és la gran pregunta que deixa sense resposta Ivo van Hove. L’adaptació que ha fet de The fountainhead d’Ayn Rand és un espectacle formidable. Però per què aquest títol? Tota la potència del programa creatiu de la Toneelgroep Amsterdam es veu en aquest immens espai que -en una primera contradicció amb la filosofia de l’autora i amb la defensa que fa de la individualitat- celebra el treball col·lectiu, la participació en viu de totes les parts implicades en la construcció d’un muntatge. Suma de talents per posar-se al servei d’un llibre que desplega un pensament maniqueu que s’ensorra quan surt de l’estricta reflexió sobre la independència de l’artista i s’expandeix en un axioma sobre com articular la societat.

Sense sortir de l’estructura narrativa original del llibre, Van Hove treu certa importància al protagonista, l’arquitecte Howard Roarks, el creador compromès només amb la seva obra. Aquest espai l’ocupa el minuciós seguiment de la relació que s’estableix entre l’arquitecte i Dominique Francon, la protagonista femenina. Una història d’amor que faria salivar els exegetes del marquès de Sade o Sigmund Freud.

És en el terreny de la passió -o la seva carència o inhibició- on el muntatge exhibeix les millors armes, les imatges i solucions escenogràfiques més impactants. Aquí és on el director s’ha sentit més còmode i on els intèrprets (extraordinaris Hans Kesting, Ramsey Nasr, Halina Reijn i Aus Greidanus) arriben a autèntics cims en el control o descontrol de les emocions, amb aquell estil tan propi de la companyia de transformar l’aparent fredor en un metall incandescent que crema i deixa empremta.

Juan Carlos Olivares. ARA, 3 juliol 2014

______________________________________________________ 
Individualisme contra humanisme

Quatre hores de teatre en holandès. Quatre hores llegint els sobretítols en català. Quatre hores escoltant un idioma del que sembla que només ens sonen les jotes. Però quatre hores de teatre amb majúscules, amb causa, amb intenció. Quatre hores de bon teatre. L’expectació que l’holandès Ivo van Hove i la seva companyia Toneelgroep Amsterdam havien despertat en el Lliure després de l’èxit en el Grec de l’any passat amb Les tragèdies romanes,va ser corresposta amb The Fountainhead (La deu), una adaptació de la novel·la d’Ayn Rand, escrita el 1943, ambientada en la Nova York dels anys vint del segle passat però amb una vigència i una actualitat descarades: a través de la vida i obra de dos arquitectes, ens provoca sobre grans conceptes com la integritat, la sinceritat, l’individualisme, l’humanisme, l’amor, l’egoisme, el compromís...

Però la proposta holandesa és, per sobre de totes les idees transcendentals que aborda, una obra de teatre ben plantejada, ben trenada, armada amb personatges potents: des de l’incorruptible arquitecte Howard Roark fins a la llibertina (“en tots els sentits de la paraula menys en el literal”, diu ella) Dominique Francon, passant pel poderós magnat dels mitjans de comunicació Wynand, per l’antic company de Roark, Peter Keaning, per la seva submisa eterna promesa... Tot un trencaclosques de personalitats perverses, egocèntriques o innocents que defineixen una societat que es creu que té algun poder de decisió. Personatges que, sovint, ens diuen molt només amb la seva (aparentment desapercebuda) presència en escena.

L’escenografia és dels punts forts de l’obra. L’escenari de la sala Fabià Puigserver s’aprofita al màxim i pràcticament tot queda a la vista (des dels tècnics que controlen les minicàmeres zenitals als músics que posen èmfasi a la trama). Aquesta enorme caixa escènica esdevé, amb canvis ultrarràpids d’escena (n’hi ha prou amb la veu d’un personatge o amb la mirada d’un altre) un taller d’arquitectura, un pis miserable, la redacció o la rotativa d’un diari, un àtic impressionant sobre un Manhattan o un llit on es consumeix amor (o sexe?). Encertades projeccions i jocs de llums fan àgils i entenedors (clarificadors, diria) aquests canvis que fan avançar l’obra al llarg de quatre hores que, per a algú, podrien retallar-se una mica (no gaire!).
Toni Polo. Recomana, 3 juliol 2014.

______________________________________________________
Un mecanisme rodant gairebé perfecte

L'esperat retorn d'Ivo van Hove al Festival Grec després de les aclamades Tragèdies romanes no va decebre. Se'ns presentava de nou un espectacle brollador de llargària considerable, quatre intenses hores en aquesta ocasió. The Fountainhead conserva un cert gust per l'estètica racionalista en els decorats, un sentit de la narració encavalcat que prescindeix d'elements superflus i un ponderat ús de recursos audiovisuals i música en directe que arrodoneix la personalitat de la proposta.

Pel que respecta a l'argument, The Fountainhead roman fidel a personatges i essència tant de la novel·la com del film homònim. Howard Roark és un arquitecte entestat a defensar les seves idees com a creador i la seva particular interpretació de l'estètica moderna. Això li valdrà el rebuig global dels diferents actors d'una societat que no tolera els individus insubornables ni les personalitats indiferents al control que dicten les majories.

Ivo van Hove, lluny de presentar resistència, navega sense complexos per aquest discurs apedaçat de clixés del liberalisme més instrumentalitzat per la Guerra Freda. Roark i el seu superego són heroi i màrtir d'una causa a la qual, fins i tot, se li concedeix la vènia d'un discurs final d'apologia de l'individualisme (antítesi de l'humanisme, causa de tots els mals socials) que més que un epíleg es llegeix com una provocació destinada a encendre el debat intel·lectual entre les classes benpensants d'una Europa tradicionalment reticent a semblants guisats.

Triperia ideològica a banda, The Fountainhead és un espectacle superb, un mecanisme rodant quasi perfecte si excloem alguns passatges d'una segona part que es fa massa feixuga per l'allargassada de certes trames. Cal veure'l igualment, recordem que el Grec és una de les poques ocasions que ens permeten als barcelonins gaudir de grans noms de l'escena internacional.

Manuel Pérez i Muñoz. Recomana, 3 juliol 2014

______________________________________________________
Individualisme a ultrança

Certament, Ayn Rand no és William Shakespeare:  mentre el geni britànic creador d’aquelles Tragèdies romanes que la companya Toneelgroep Amsterdam va transformar en el millor  espectacle del Grec 2013 només suscita unanimitats, les idees de l’autora nord-americana d’origen rus Ayn Rand contingudes a la novel·la The Fountainhead continuen sent una deu constant de polèmiques. No per res, Rand és l’apòstol per excel·lència d’un individualisme a ultrança que defensa els components egoistes de la personalitat com l’únic veritable motor de l’evolució humana i de la seva capacitat creativa, enfront els paranys del col·lectivisme uniformador  i de  l’altruisme que, paradoxalment , segons ella i els seus acòlits, pot arribar a tenir efectes veritablement destructors. Però si Rand no és Shakespeare, Ivo van Hove si continua sent Ivo van Hove. El que vol dir que l’extraordinari director, al front de la seva no menys extraordinària companya plena a vessar de talent interpretatiu, ens torna a oferir un espectacle aclaparador a tots els nivells. Pocs cops, tenim la possibilitat d’admirar un us tan enlluernador, creatiu  i visualment hipnòtic del mitjans tecnològics al servei d’una dramatúrgia impecablement construïda. Pocs cops , quatre hores de teatre passen amb la precisa lleugeresa que exhibeix aquest muntatge que manté sempre el seu ritme en un estat de tensió permanent, que sap en tot instant quin recurs cal utilitzar per transmetre l’èpica del relat , la sensualitat torbadora dels seus personatges, el conflicte ideològic en que es veuen immersos, o les contradiccions que arrosseguen. I pocs cops, un espectacle resulta tan útil a l’hora de reivindicar els valors d’un text tan discutible com vulgueu en el terreny de les idees, però sens dubte escrit amb força i talent, i digne de figurar entre els més ambiciosos retratsdel Somni Americà mai publicats. 
Ramon Oliver. Recomana, 3 juliol 2014

______________________________________________________
Excel·lència escènica
Vaig apostar en prèvia escrivint al Butxaca d’aquest mes que si només hagués de triar un espectacle del Grec d’enguany seria The fountainhead després de l’impacte que em van causar les Roman Tragedies l’estiu passat. I sí, passades les quatre hores d’espectacle, en holandès i amb subtítols, el que vaig veure ahir al vespre al Teatre Lliure encara ressona amb força al meu cap. Per tant que ningú no es faci enrere, especialment qui no hagi vist en acció els Toneelgroep Amsterdam capitanejats per Ivo van Hove, perquè hi ha molt poques possibilitats de gaudir de l’excel·lent treball d’aquesta companyia. The Fountainhead és el seu darrer espectacle, estrenat fa molt poc a Holanda i que d’aquí a quatre dies aterra al festival d’Avinyó.

A diferència de les tragèdies de Shakespeare que van captivar el públic, Ivo van Hove ha triat en aquesta ocasió portar a escena The fountainhead, escrita el 1943 per la russa naturalitzada nordamericana Ayn Rand (1905-1982). Novel·la convertida en best-seller molt ràpidament als Estats Units de l’època i que encara a dia d’avui es llegeix arreu, i portada al cinema el 1949 dirigida per King Vidor, protagonitzada per Gary Cooper i Patricia Neal.

El muntatge és fidel a l’estil que caracteritza la companyia. Pel que fa als aspectes més formals, una escenografia i disseny d’il·luminació meravellós de Jan Versweyveld. Espai diàfan concebut a favor de la funcionalitat que a la primera part es transforma d’estudi d’arquitectura a sala de judicis, o a la segona de redacció de diari –impressionant el detall de la rotativa d’època a escena− a habitació íntima amb vistes espectaculars de Manhattan. Forta presència dels objectes de l’ofici arquitectònic, plànols a dojo i carbonets inclosos. Il·luminació que emula la llum natural per a l’espai de treball dels arquitectes fins a la penombra en una trobada sexual entre amants.

El tractament de la imatge, molt cinematogràfic, és també un dels atractius més rellevants de la proposta. A la primera part una pantalla permet resseguir la creació de l’esbós d’alguns edificis amb el traç convincent dels arquitectes, examinar plànols i apropar-se a relacions sexuals explícites a escena de manera elegant. De la segona part cal fer menció a la projecció a pantalla gegant de l’explosió d’un edifici, reforçada amb l’efecte de tot de papers volant a escena i a l’instant d’un primer pla d’un dels actors.

A més del llenguatge visual i la concepció de l’espai, la música –des de la clàssica de Chopin a la contemporània experimental passant pel jazz– interpretada en directe i amb als músics a escena és també un factor essencial en una manera de fer multidisciplinar, fins i tot els tècnics estan a vista del públic, que té com a gran colofó la direcció d’actors impecable i unes interpretacions majestuoses.

Tot i que en conjunt, tant actors com actrius ofereixen un treball perfecte encara que facin rols més secundaris, cadascú té individualment algun moment de lluïment: per exemple Frieda Pittors en el paper de mare de l’arquitecte Peter Keating, interpretat per un Aus Greidanus jr. que broda l’evolució del seu personatge.

Teresa Ferré. Recomana, 3 juliol 2014
______________________________________________________
Un naturalisme sublim

Hi havia moltes ganes de confirmar el talent d'Ivon van Hove. L'any passat, va meravellar tothom amb unes maratonianes Tragèdies romanes que, ara s'ha vist, marcaran un precedent en la història del teatre al Grec. El següent repte, que tot just s'ha estrenat a Holanda i que ha visitat Barcelona abans d'anar al festival d'Avinyó, manté el to i la tensió i també, la durada. La interpretació és d'un naturalisme sublim; els actors es desdoblen (o no) amb altres personatges sense necessitat de grans recursos. La convenció és fluïda. El treball dels actors és entregat i sofert. L'espai és net i, sembla, buit, però va transformant-se eficaçment en els diferents escenaris que planteja una vasta novel·la. Les càmeres, altra vegada, són l'ull privilegiat que permet veure el plànol cenital i ensenyar allò invisible o íntim.
L'espectacle té dues parts molt ben diferenciades. En la primera, l'acció és ràpida els plantejaments dels personatges clars i contundents: es discuteix sobre la necessitat de renovar l'arquitectura, no de plagiar-la amb nous elements constructius; de fer que la casa sigui la protagonista, així com també els seus habitants. Una tesi que pot recordar a L'arquitecte, de David Creig, (Teatre Lliure, 2011). L'ego de l'arquitecte bascula entre voler imprimir un matís a la modernor que domina elmercat i allò que el creador pur rep intuitivament del nou projecte i que executa sense modulacions.

La segona part és quan supura la part més fosca: el poder, la relació entre obsessiva i malaltissa un punt masoquista de la parella... és quan la teoria cobra la potència de la veritat i provoca veritables conseqüències físiques (en la trama de l'obra). Si no va suposar massa dificultat seguir l'espectacle amb sobretítols a Tragèdies romanes, ni tampoc en la primera part d'aquest muntatge, en la segona, acaba sent esgotador lamentablement. Perquè la densitat del que es diu obligaria a una segona lectura i l'acció, evidentment, no es pot aturar. Probablement, sense necessitat del sobretítols, només mirant (i comprenent) les rèpliques dels personatges sigui molt més orgànic. I s'arrribi a una comunió absoluta amb el sentir i el pensar de cada personatge. 
Cal advertir que hi ha un punt de prepotència amb algun element de l'espai. No ho volem desvetllar però s'insinua exagerat l'objecte que apareix de fons d'escena per a simular l'espai de la rotativa, quan el poderós director del diari s'adona que només marca tendència quan respon al dictat del Poder. Que els lectors poden criticar la mirada militant i ingènua d'un director que, fins llavors, havia actuat amb cinisme per a assegurar-se vendes al quiosc. 
Toneelgroep Amsterdam tanca l'espectacle amb una mena d'epíleg. Serveix per centrar bé les dues opinions que s'han estat topant repetidament durant l'escena. Té molt a veure en entendre la societat, l'art, la cultura, l'acció de l'home respecte els altres. Són paraules que, si no tanquen el llibre d'Ayn Rand, ben bé ho podrien fer. Té una coherència absoluta amb allò que han estat defensant els personatges. i això és, precisament, veure-ho blanc sobre negre, el que increpa bona part del públic que se sent qüestionat. És on la controvèrsia obliga una conversa acabada la funció.

Jordi Bordes. Recomana, 3 juliol 2014.

______________________________________________________
Un torrent d'alta muntanya

Espectacle quilomètric, però intens i fluït com un torrrent d'alta muntanya en època de desgel. Uns intèrprets bregats i resistents, que ofereixen aquesta marató escènica amb una força i una naturalitat espaterrants. No trobo manera millor per expressar-ho que aquella dita tan nostrada: "No res, no res, i el portaven a penjar"...
Francesc Massip. Recomana, 3 juliol 2014.
______________________________________________________

Espectacle polièdric

Impressionat l'espectacle de Ivo van Hove al capdavant del Toneelgroep Amsterdam. The Fountainhead (La deu) és un espectacle polièdric que fa un ús magistral de diferents llenguatges escènics. Teatre total per a espectadors del segle XXI i, malgrat això, teatre d'idees: un combat sagnant entre l'individuvidualisme del creador i la col·lectivitat. L'espectacle parteix del best-seller homònim de 1943 de l'autora russo-americana Ayn Rand, una novel·la que ben aviat va ser portada al cinema dirigida per King Vidor el 1949. Relectura d'un combat etern d'estètiques (i ètiques) enfrontades, que neix d'una particular lectura sobre el fet creador. L'apologia de l'individualisme liberal —solcat d'un considerable nihilisme— que fa Ayn Rand en la figura de l'arquitecte Howard Roark, queda matisat en l'espectacle del Toneelgroep Amsterdam. D'alguna manera, Ivo van Hove dibuixa els personatges tan enriquidorament humans que les filies i les fòbies corresponen únicament a l'espectador. De la dramatúgia al vídeo, passant per la música original i la seva interpretació en directe, la interpretació actoral o l'escenografia, tots i cadascun dels elements de la nòmina teatral conformen un espectacle tan ric i brillant que resulta impossible de glossar en unes poques línees. Un espai escènic únic per a una multitud d'escenaris: un estudi d'arquitectura (diferents estudis), una modesta llar, un edifici en construcció, un impressionant àtic al cor de Manhattan... Som a Nova York, i no cal que cap figurinista ens il·lustri sobre l'època. Com a únic però: la dificultat de seguir un espectacle com aquest a traves dels "sobretítols".

Iolanda G. Madariaga. Recomana, 4 juliol 2014

______________________________________________________

Estendard de l'individualisme moral

La prestigiosa companyia Toneelgroep Amsterdam retorna al festival Grec per assumir un nou risc: el de portar a l’escenari l’extens i controvertit The Fountainhead; un best seller d’Ayn Rand (en realitat, Alissa Zinovievna Rosenbaum) que, segons la mateixa autora, respon a la intenció «de presentar una novel·la amb un protagonista que encarnés l’home ideal».

Escrita el 1943 i ambientada en la Nova York dels anys 20, La deu s’alça com a estendard de l’individualisme moral, de la fidelitat a un mateix i a la pròpia llibertat per damunt de la col·lectivitat, tot fent una defensa acèrrima de la integritat personal i artística. El conflicte es vehicula a través de la relació entre dos joves i antitètics arquitectes que encarnen dues maneres oposades de pensar i entendre la seva professió: Howard Roark —brillant, incorruptible, intransigent amb qui pretengui alterar una obra que ell ha dissenyat en harmonia amb la natura— i Peter Keating, amb força menys talent però amb molta més ambició, fidel servidor del «qui paga, mana» i, per tant, sempre disposat a acontentar els seus clients. Paral·lelament, l’obra mostra dues i també antagòniques maneres de concebre el sexe i l’amor —expressades a partir de la mirada diametralment contrària de dues dones: la bellíssima, riquíssima i complicadíssima Dominique Francon, i la submisa, angoixada i gairebé invisible Kate. Al voltant d’aquest dos eixos graviten una sèrie de subtemes, com ara el poder desmesurat que ostenten determinats sectors de la societat —en aquest cas la premsa—, el valor de l’amistat, la manipulació de l’opinió pública, l’egocentrisme, l’amistat, l’altruisme...

Ara bé, si la novel·la —des del meu punt de vista i pel que fa als meus interessos— és prescindible, el muntatge que en fa el director neerlandès no ho és en absolut —malgrat les quatre hores de durada i la davallada que experimenta la segona part— ja que tècnicament i formal és d’una execució impecable.

En un espai únic, polivalent i esplèndid en què tot és a la vista —actors, tècnics, músics, pantalles de vídeo...— creat per Jan Versweyveld, els nou fabulosos intèrprets es mouen, parlen, fan i desfan escenes amb una precisió i naturalitat envejables —cap gest gratuït, cap paraula fora de to... mentre les càmeres projecten des de diferents angles el que dibuixa l’àgil mà de l’arquitecte, la increïble vista de la ciutat a mitja nit, els titulars sensacionalistes del diaris o el cos nu i ben format dels dos protagonistes.

Núria Sàbat. Recomana, 4 juliol 2014

______________________________________________________

Una obra tan espectacular com innecessària

The Fountainhead és una obra tan espectacular com tremendament innecessària. Els mitjans tècnics impagables que presenta no concorden entre ells (què fa una linotípia al costat de màquines d'escriure electròniques?) si bé s'assenta en una estètica general freda i high tech que podria actualitzar la voluntat reformadora de l'arquitectura moderna de principis de segle XX o esborrar qualsevol signe temporal concret, no està del tot clar. Però després hi ha la interpretació naturalista dels actors holandesos que defensen —sembla que fins i tot convençuts— els principis del capitalisme a ultrança, l'individualisme i la submissió de la dona. Deixant de costat la lleugera base real que l'autora Ayn Rand va fer servir de la vida i obra de Frank Lloyd Wright per la novel·la sobre la que s'ha muntat aquest espectacle, la història de The Fountainhead gira sobretot al voltant del menyspreu cap a les dues dones que participen de la narració. El que passa és que l'estil nòrdic de les actrius converteix alguns moments suposadament tràgics en situacions absolutament hilarants pel públic. Gary Cooper tampoc va tenir gaire bones crítiques per la versió fílmica d'aquesta mateixa obra. Però, potser perquè no acabava d'entendre les idees que s'hi defensaven, el seu personatge és mil vegades més atractiu que el de Toneelgroep.

Bàrbara Raubert. Recomana, 5 juliol 2014

______________________________________________________

Quatres hores entre pantalla i escenari

De nou el públic s'enfronta a quatre hores intenses, plenes, on cada frase és amarada d'un pensament que ens posicionarà amb els uns o amb els altres. En aquest punt és tan clara la dicotomia "massa" versus "individu", que entre plans d'edificis i dibuixos a escala, tard o d'hora l'espectador s'haurà de posicionar i no li resultarà fàcil si creu que l'obra li marcarà el missatge esperat. Pràctica habitual en el teatre d'idees que aquí Van Hove defuig amb habilitat. Però la reflexió més profunda i amb tots els matisos possibles vindrà a la sortida, perquè el ritme de la funció et porta allà on Van Hove vol portar-te gràcies en bona part a un tractament audiovisual com poques vegades hem vist a casa nostra, visites de Complicité a banda. Les pantalles i les projeccions, ara enregistrades, ara en directe, trenquen tota frontera amb el que passa al diàfan escenari (pràcticament tota la tramoia queda a vista) i esdevenen un únic element. Fins i tot la fascinant banda sonora, pràcticament tota en directe, juga un paper integrador. Es fa difícil recordar si allò que hem vist era a través d'una pantalla o directament a l'escenari. O alhora, com l'espectacular moment de la voladura d'un edifici.

Christian Machío. Recomana, 5 juliol 2014.

______________________________________________________

La independència de l'artista

Era uno de los momentos teatrales del Grec 2014 y, por supuesto, no falló a esa expectativa. Y eso que Ivan van Hove y la Toneel Groep de Amsterdam habían dejado el listón muy alto con Tragedias romanas. Más que alto, insuperable. Por la propia concepción del espectáculo, con esa interactuación e inmersión del público en el propio montaje, y por el material con que trabajó el director holandés: un tres en uno de Shakespeare con Coriolano, Julio César y Antonio y Cleopatra, convertido en una temporada entera de Homeland con sus seis horas de duración.

Esta vez, Van Hove acaba de estrenar su versión de un best-seller de los años 40, The fountainhead, de Ayn Rand, que tuvo una recordada versión cinematográfica de King Vidor con Gary Cooper. En el caudaloso y maniqueo debate de ideas entre egocentrismo y colectivismo, con un evidente posicionamiento de su autora, vio el director material, de menor altura que con Shakespeare, para una puesta en escena marca de la casa. Es decir, siempre espectacular a partir del uso de fascinantes recursos audiovisuales, fluida como un torrente en su narración, apabullante y no solo por la duración (cuatro horas), y con un equipo interpretativo que deja huella.

Soy de lo que piensan, quizá el único, que la fidelidad de Van Hove al original, sobre todo en el polémico discurso panfletario del héroe de Rand que cierra la obra, encierra una maniobra sutil del director. Resulta tan evidente que, creo, solo cabe elucubrar que Van Hove nos quiere poner en alerta de que lo que se escribió en 1943 tiene vigencia (peligrosa) en el 2014. Me da la impresión de que exige una lectura más sutil, y no la más directa, sobre la manipulación a la que vivimos sometidos. En ese canto al individuo y crítica al colectivo del protagonista, defiende la independencia del artista, cómo no, pero le sirve a la vez para encender una luz roja de nuestro tiempo. El ideario del liberalismo vuelve a campar a sus anchas tras la caída del muro de Berlín y la posterior crisis de la socialdemocracia europea.

Por lo demás, esta vez podría haber aplicado la tijera, sobre todo en esa segunda parte en la que todo está dicho y redicho. Pero, ojo, es entonces cuando irrumpe en el escenario un actor como Hans Kesting, el alter ego del magnate periodístico William Randolph Hearst en la novela. No todos los días se ve evolucionar a un intérprete, líder de un elenco superlativo, con un magnetismo tan descomunal como ya descubrimos en las Tragedias romanas. El señor Van Hove y su Toneel Groep serán bienvenidos el próximo año.  

José Carlos Sorribes. Recomana, 7 juliol 2014

______________________________________________________ 
Empanada Rand
Tras las extraordinarias Tragedias romanas del año pasado, la nueva y esperada visita al Grec de la compañía holandesa Toneelgroup ha supuesto para mí una relativa decepción. Relativa porque, mientras el montaje y las interpretaciones siguen a gran altura, el texto elegido (una adaptación de El manantial, la millonaria novela de Ayn Rand) me resulta una extraña opción por parte de su director, Ivo Van Hove, que ha llevado a la escena materiales mucho más sustanciosos, como Opening night, de Cassavetes; Gritos y susurros, de Bergman, o Rocco y sus hermanos, de Visconti.
El tema central de El manantial (la lucha de un artista fiel a sus principios) es atractivo, la ideología de Rand es intrigante (una conservadora atea no es cosa de cada día) y su voz tiene fuerza, pero todo ello ha de competir con una trama disparatada y unos personajes que en su mayoría parecen trazados con tiralíneas y condenados a exponer los discursos de la autora.

Howard Roark (Ramsey Nasr), el incorruptible hombre superior del relato, es un arquitecto visionario, cuyas obras se inspiran en las de Frank Lloyd Wright, aquí más convulso y antipático que el que conocimos, encarnado por Gary Cooper, en la famosa versión cinematográfica de King Vidor. Cuesta sintonizar con su arrogancia y con la turbia relación de amor y odio que le ata a Dominique Francon (Halina Reijn): su primer encuentro en la cantera no desentonaría en una película de Isabel Sarli, y sigue luego el esquema de una reiterada fantasía de violación (resistencia, ataque a posteriori, grito) que Van Hove presenta en sempiternos planos cenitales.
“Te destruiré para que vuelvas a mí derrotado es el bolerístico lema de la retorcida Dominique, una niña bien que (sorprendentemente) escribe crítica de arquitectura en un tabloide neoyorquino y detesta el mundo que le rodea, pero quiere extraerle el máximo jugo casándose con quien haga falta, cosa que en el programa de mano describen como una lucha extrema por su libertad y autonomía. Completa el trío central otro arquitecto, Peter Keating (Aus Greidanus Jr.), concebido como el absoluto opuesto del protagonista: no tiene talento, es un trepa descomunal que se vende al mejor postor (en el libro es todavía más canalla), y cuanto más le ayuda Roark más le odia. Keating es tan unidimensional como su madre (Frieda Pittoors), otro berroqueño monstruo de ambición de principio a fin.

Yo no sé si Ayn Rand era seguidora de Ibsen, pero, salvo su habilidad dramática, comparte con él su moral individualista, su gusto por las soflamas y los giros melodramáticos, y hay una curiosa semejanza de personajes: a ratos Roark hace pensar en un cruce entre Solness y Lovborg; Dominique parece la hermana americana de Hedda Gabler, y Keating recuerda a un Tesman altamente encabronado. A excepción del protagonista, los buenos abandonan muy pronto la escena: Henry Cameron (Hugo Koolschjin), el sabio y relegado mentor de Roark, muere casi enseguida, y Katie Halsey (Tamar Van den Dop), la honesta novia de Keating, no reaparece hasta el tercio final. Hay un malo malísimo, el delirante y muy latoso Ellsworth Toohey (Bart Slegers), que empieza siendo crítico de arte (sí, en el mismo tabloide) y, para nuestra sorpresa, en la segunda parte se convierte en un súbito Mabuse, un colectivista (inspirado, según Rand, en el socialista inglés Harold Laski) que manipula a diestro y siniestro y aspira a convertirse en el nuevo amo del periódico para adoctrinar a las masas: solo le falta la risa de mad doctor.

Tampoco sé si Bernard Shaw fue una influencia para la autora, pero el personaje de Gail Wynand, propietario del New York Banner (el tabloide citado), no anda lejos de Andrew Undershaft, el mefistofélico capitalista de Major Barbara. Wynand es un bicho corrupto, convencido de que todo quisque tiene un precio, pero como es un emprendedor, Rand le concede un corazoncito: tiene un secreto anhelo de pureza, que le llevará a admirar y proteger a Roark, a cambio, eso sí, de un alto precio. Es, para mi gusto, el personaje más interesante de esta historia, y su ambigüedad está maravillosamente servida por Hans Kesting, que ya nos deslumbró como el Marco Antonio de las Tragedias: de no ser por él, la verbosísima segunda parte del espectáculo invitaría a la huida.
La escenografía, firmada por Jan Versweyveld, es portentosa. El escenario de la sala Puigserver del Lliure alberga lo que a primera vista se diría un enorme estudio de arquitectura, y, según Van Hove, trata de ser un espacio industrial de ideas, donde actores, técnicos e instrumentistas suministran un feliz torrente de textos, dibujos, imágenes de vídeo y música en directo. Es apasionante ver cómo las cámaras de Tal Yarden nos muestran, paso a paso, los procesos de creación de Roark y Keating, desde sus primeros bocetos hasta el alzamiento de los edificios; también se suceden las portadas del periódico de Wynand, e incluso aparece, en la última parte, una antigua rotativa en pleno proceso de impresión. La estupenda música de Eric Sleichim está interpretada por el grupo Blindman, alternando teclados electrónicos con una marimba o un Theremin.

El espacio industrial se fragmenta, a gran velocidad, en sala de juicios, en la redacción del Banner o en el ático del magnate, que tiene literalmente la ciudad a sus pies. Hay momentos resueltos con soberbia inventiva, y su cima es la voladura del edificio, que provoca un auténtico vendaval de papeles. Van Hove es un maestro a la hora de enlazar las escenas, pero por muy celéricas que sean las transiciones, si el texto es pesado lo sigue siendo. Koen Tachelet, el adaptador, ha bregado con la ardua tarea de sintetizar y comprimir en cuatro horas las ochocientas páginas del original. La historia, pese a sus muchos esquematismos e inverosimilitudes, avanza a buen ritmo en su primera parte pero pierde fuelle de modo alarmante en la segunda, porque la acción se detiene para dar cabida a tediosas reflexiones en torno a la ética, el arte y los artistas, el filisteísmo de las masas y un largo etcétera. Y por si el mensaje no estuviera bastante claro, Roark remacha el clavo con una larguísima apología del egoísmo creativo y la insolidaridad, que la señora Thatcher hubiera aplaudido. Con un poco de sentido del humor, El manantial daría para un enloquecido musical, en la línea de Jerry Springer: the opera.
Marcos Ordóñez. El País, 11 juliol 2014.
______________________________________________________
